سودانین پایتاختی خارطومون موختلیف بؤلگه‌لرینده اوردو ایله چئویک دستک قوه‌لری (HDK) آراسیندا آغیر سلاح‌لارلا قارشیدورما باش وئریب.
پایتاختین اومدورمان بؤلگه‌سینده اوردونون دؤیوش اوچاق لاری چئویک دستک قوه لرینین شهرده‌کی موضع لرینی بومبالاییب.
خصوصی حرکات قوه لرینین اومدورماندا آختاریش ایشلری آپاردیغینی آچیقلایان اوردو، چئویک دستک قوه لری عضو‌لری‌نین کوتلوی شکیلده اراضی‌دن قاچدیغینی ادعا ائدیب.
بحری شهرینده ده گرگین قارشیدورما‌لار باش وئریب.
شامبات و حلفایا کؤرپولری اطرافیندا توققوشما‌لارین اولدوغو بیلدیریلیب.
شاهیدلرین بیلدیردیگینه گؤره، اوردو HDK عضو‌لرینی وطنداش‌لارین ائولرین‌دن قووماق و اونلاری ضررسیزلش‌دیرمک اوچون بحری‌نین موختلیف بولگه لرینه یئرلشدیریلیب.
دیگر طرف‌دن، سودان سیویل هاواجیلیک ایداره‌سی، اینسانی یاردیم و تخلیه اوچوش‌لاری استثنا اولماقلا، هاوا مکانی‌نین باغلانماسی قراری‌نین 31 یولا قدر اوزادیلدیغینی آچیقلاییب.
خاطیرلاداق کی، آوریلین اورتا‌لاریندا اوردو ایله چئویک دستک قوه لری آراسیندا باش وئرن وطنداش محاربه‌سیندن سونرا سودان هاوا مکانی منتظم هاوا نقلیاتی اوچون باغلانیب.
